VENDIM

Nr. 79, datë 14.4.2025
MBI MIRATIMIN E DISA SHTESAVE DHE NDRYSHIMEVE NË “RREGULLOREN PËR SIGURINË KIBERNETIKE TË INFRASTRUKTURAVE KRITIKE NË SEKTORIN E ENERGJISË ELEKTRIKE”
Në mbështetje të neneve 16 dhe 18, të ligjit nr. 43/2015, “Për sektorin e energjisë elektrike”, të ndryshuar; të ligjit nr. 25/2024, “Pёr sigurinё kibernetike”; të vendimit të Këshillit të Ministrave (VKM) nr. 553, datë 15.7.2020, “Për miratimin e listës së infrastrukturës së informacionit kritik dhe të rëndësishëm”, të ndryshuar me VKM-në nr. 761, datë 12.12.2022, “Për disa shtesa dhe ndryshime në vendimin nr. 553, datë 15.7.2020, të Këshillit të Ministrave”; të “Rregullores për sigurinë kibernetike të infrastrukturës kritike në sektorin e energjisë elektrike”, të miratuar me vendimin e Bordit të Entit Rregullator të Energjisë (ERE) nr. 126, datë 30.7.2020; të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE nr. 96, datë 17.6.2016, të ndryshuar; Bordi i ERE-s, në mbledhjen e tij të datës 14.4.2025, mbasi shqyrtoi relacionin me nr. 307/2 prot., datë 18.3.2025, të Drejtorisë Juridike dhe Zgjidhjes së Mosmarrëveshjeve dhe Përgjegjësit të Sektorit të Sigurisë Kibernetike dhe IT-së “Mbi miratimin e disa shtesave dhe ndryshimeve në ‘Rregulloren për sigurinë kibernetike të infrastrukturave kritike në sektorin e energjisë elektrike’”,
konstatoi se: 
Për qëllime të shqyrtimit dhe miratimit të disa shtesave dhe ndryshimeve në “Rregulloren për sigurinë kibernetike të infrastrukturës kritike në sektorin e energjisë elektrike”, është ndjekur procedura dhe është analizuar dokumentacioni, si më poshtë vijon:

1. Rregullorja në fuqi dhe nevoja për rishikim

- Bordi i ERE-s, me vendimin nr. 126, datë 30.7.2020, ka miratuar “Rregulloren për sigurinë kibernetike të infrastrukturës kritike në sektorin e energjisë elektrike”.

- Në vijim të hyrjes në fuqi të ligjit nr. 25/2024, “Për sigurinë kibernetike”, që ka shfuqizuar ligjin nr. 2/2017, si dhe pas ndryshimit të VKM-së nr. 553/2020 me VKM-në nr. 761, datë 12.12.2022, u puna me qëllim përditësimin e rregullave në fuqi me ndryshimet dhe shtesa në rregulloren ekzistuese për ta përafruar me kuadrin e ri ligjor në fuqi.

2. Fillimi i procedurës dhe njoftimi i palëve të interesuara
- Bordi i ERE-s, me vendimin nr. 27, datë 27.1.2025, vendosi fillimin e procedurës për ndryshimin e rregullores në fuqi.

- Me shkresën nr. 307 prot., datë 4.2.2025, ERE njoftoi për vendimin e mësipërm palët e interesit, si vijon: Ministrinë e Infrastrukturës dhe Energjisë (MIE), Autoritetin Kombëtar për Sigurinë Kibernetike (AKSK), OSHEE GROUP sh.a., Autoritetin e Konkurrencës (AK), Korporatën Elektroenergjetike Shqiptare (KESH) sh.a., Operatorin e Sistemit të Transmetimit (OST) sh.a., Kurum International sh.a., Devoll Hydropower sh.a., Dragobia Energy sh.a., Prell Energy sh.p.k, Power Elektrik Slabinjë sh.p.k., Seka Hydropower sh.p.k. dhe Trans Adriatic Pipeline Ag Albania.

- Teksti i ndryshimeve dhe shtesave të propozuara u publikua, gjithashtu, në faqen zyrtare të ERE-s, në seksionin “Konsultime”, më datë 5.2.2025.

- Brenda afatit të parashikuar nuk janë paraqitur komente nga palët e interesuara. Si rrjedhojë, propozimi fillestar ka mbetur i pandryshuar dhe është vlerësuar për miratim pa modifikime shtesë.

3. Përmbajtja e ndryshimeve të rregullores
- Neni 1, shtohet: “ERE është, gjithashtu, autoriteti përgjegjës për rregullimin në sektorin e gazit natyror, bazuar në ligjin nr. 102/2015. Në përputhje me këtë ligj, objektivat e ERE-s në ushtrimin e funksioneve rregullatore janë: a) Promovimi i krijimit të një tregu të brendshëm konkurrues, të sigurt dhe miqësor ndaj mjedisit për të gjithë klientët dhe furnizuesit. Sigurimi i kushteve të duhura për funksionimin e sigurt dhe të qëndrueshëm të rrjeteve të gazit natyror, në bashkëpunim të ngushtë me Komunitetin e Energjisë dhe autoritetet rregullatore të vendeve të tjera”.

- Nenet 2, 3, 5 (paragrafi 1, germa “b”), si dhe në nenet 6, 6/1, 7, 8, dhe 10: pas togfjalëshit energji elektrike/sistem elektroenergjetik/energjetik shtohet fraza: “dhe gazit natyror.”.
- Nenet 4, 5 (paragrafi 1) (paragrafi 1, germa “a”), (paragrafi 2), 6 (paragrafi 1, germa “d”), 6/1 (paragrafi 4), 7: kudo në rregullore, referenca për ligjin nr. 2/2017, “Për sigurinë kibernetike” zëvendësohet me “ligjin nr. 25/2024, “Për sigurinë kibernetike”.”.
- Nenet 5 (paragrafi 2, germa “a”), 6 (paragrafi 1, germat “a” dhe “b”), shtojca 1: kudo në rregullore, referenca AKCESK zëvendësohet me “AKSK”.
- Neni 4, pika 6 ndryshon: ““Operator i infrastrukturës kritike të informacionit”: është një person juridik, publik ose privat, që administron infrastrukturën kritike të informacionit dhe operon në sektorin e energjisë elektrike “OST” sh.a., “OSHEE” sh.a., “KESH” sh.a. dhe shtohen: “Kurum International” sh.a. – Sistemi SCADA, Dragobia Energy – Sistemi SCADA, Prell Energy sh.p.k. – Sistemi SCADA, Power Elektrik Slabinje – Sistemi SCADA, Seka Hydropower – Sistemi SCADA, Devoll Hydropower sh.a. – Servera, switche, firewall- Sistemi S CADA, dhe Trans Adriatic Pipeline (TAP) - istemi SCADA.”.
- Në nenin 4, shtohet pika 6.1: ““Infrastrukturat e rëndësishme të informacionit”: janë persona juridikë, publikë ose privatë që administrojnë infrastrukturën e rëndësishme të informacionit dhe operojnë në sektorin e energjisë elektrike. Këto përfshijnë: “Operatorin e Shpërndarjes së Energjisë Elektrike” (OSHEE) me Data Center Primary, Data Center Disaster Recovery, Data Center Business Continuity, rrjetin midis Data Center PR, DR dhe BC, si dhe rrjetin midis qendrës së të dhënave dhe pikave të komandimit; Termocentralin Vlorë sh.a. me Sistemin DCS; dhe HEC Vlushe me Sistemin SCADA.”.
- Neni 4, pika 11 ndryshon: ““AKSK”: është Autoriteti Kombëtar për Sigurinë Kibernetike.”.
- Neni 5 “Rregulla të përgjithshme dhe parime bazë”, paragrafi 1, ndryshon: “Rregullorja për sigurinë kibernetike në infrastrukturat kritike dhe ato të rëndësishme në sektorin e energjisë elektrike dhe të gazit natyror është hartuar bazuar në nenin 18, të ligjit nr. 43/2015, “Për sektorin e energjisë elektrike”, të ndryshuar, në nenin 15, të ligjit nr. 102/2015, “Për sektorin e gazit natyror”, në ligjin nr. 25/2024, “Për sigurinë kibernetike” dhe vendimin e Këshillit të Ministrave nr. 553, datë 15.7.2020, “Për miratimin e listës së infrastrukturave kritike të informacionit dhe të listës së infrastrukturave të rëndësishme të informacionit”, të ndryshuar.”.
- Neni 6, ndryshon emërtimi nga “Detyrime të operatorëve të infrastrukturave kritike” në “Detyrimet e operatorëve të infrastrukturave kritike dhe të infrastrukturave të rëndësishme të informacionit”.

- Neni 6/1, “Detyrime të tjera”; kudo në rregullore ku referohet operatorët e infrastrukturave kritike, termi ndryshon: “Operatorët e infrastrukturave kritike dhe të infrastrukturave të rëndësishme të informacionit”.
- Neni 9 “Penalitetet” shtohet baza ligjore sipas ligjit nr. 102/2015, në rast se i licencuari nuk vepron në përputhje me planin e masave, ndaj tij zbatohen sanksione në përputhje me nenin 107, të ligjit nr. 43/2015, “Për sektorin e energjisë elektrike”, nenit 106, të ligjit nr. 102/2015, “Për sektorin e gazit natyror”, si dhe “Rregulloren për procedurat e vendosjes dhe reduktimit të gjobave”, miratuar me vendimin e Bordit të ERE-s.
- Neni 10 “Certifikim me standardin e sigurisë ISO 27001” shtohet dhe togfjalëshi “gazit natyror”: Operatorët e infrastrukturave kritike në sektorin e energjisë elektrike dhe gazit natyror të pajisen me certifikimin me standardin e sigurisë ISO 27001 brenda 18 muajve nga hyrja në fuqi e kësaj rregulloreje.
- Shtohet në nenin 10, paragrafi 2: operatorët e infrastrukturave kritike të informacionit, përfshirë “Kurum International” sh.a., “Dragobia Energy”, “Prell Energy” sh.p.k., “Power Elektrik Slabinje”, “Seka Hydropower”, “Devoll Hydropower” sh.a. dhe “Trans Adriatic Pipeline” (TAP), detyrohen të pajisen me certifikimin sipas standardit të sigurisë ISO 27001 brenda 18 muajve nga hyrja në fuqi e këtyre ndryshimeve të rregullores.

- Shtohet në nenin 10, paragrafi 3: “Operatorët e infrastrukturave të rëndësishme të informacionit, përfshirë “Operatorin e Sistemit të Shpërndarjes së Energjisë Elektrike”, Termocentralin Vlorë sh.a. dhe HEC “Vlushe”, detyrohen të pajisen me certifikimin sipas standardit të sigurisë ISO 27001, brenda 18 muajve nga hyrja në fuqi e këtyre ndryshimeve të rregullores.”.
- Si pasojë e zgjerimit të fushës së zbatimit në sektorin e gazit natyror, titulli i rregullores ndryshon si vijon: “Rregullorja për sigurinë kibernetike të infrastrukturave kritike në sektorin e energjisë”.
4. Qëllimi i ndryshimeve

- Ndryshimet e propozuara në “Rregulloren për sigurinë kibernetike të infrastrukturës kritike në sektorin e energjisë elektrike” janë të domosdoshme për të siguruar përputhshmërinë me kuadrin e ri ligjor. Këto ndryshime përfshijnë përditësimin e referencave institucionale, zgjerimin e fushës së zbatimit të rregullores në sektorin e gazit natyror, përfshirjen e infrastrukturave të reja kritike dhe forcimin e masave të sigurisë kibernetike. Gjithashtu, ato synojnë të harmonizojnë rregulloren me detyrimet kombëtare, duke përmbushur rekomandimet e Rezolutës së Kuvendit të Shqipërisë dhe duke siguruar një treg të sigurt dhe të qëndrueshëm të energjisë elektrike dhe gazit natyror. Një aspekt i rëndësishëm i ndryshimeve është edhe detyrimi i operatorëve për certifikimin sipas standardit të sigurisë ISO 27001, duke rritur mbrojtjen efektive ndaj rreziqeve kibernetike. Për këto arsye, miratimi i këtyre shtesave dhe ndryshimeve është thelbësor për funksionimin e qëndrueshëm dhe të sigurt të infrastrukturave kritike dhe të rëndësishme në sektorin e energjisë elektrike dhe gazit natyror.

Për gjithë sa më sipër, Bordi i ERE-s

VENDOSI:

1. Miratimin e disa shtesave dhe ndryshimeve në “Rregulloren për sigurinë kibernetike të infrastrukturave kritike në sektorin e energjisë elektrike”.
2. Ndryshimin e titullit të rregullores dhe kudo në rregullore ndryshohen nenet 1, 2, 3, 4, 5 (paragrafi 1, germat “a” dhe “b”, paragrafi 2), nenet 6 (paragrafi 1, germa “a”, “b” dhe “d”), 6/1 (paragrafi 4), si dhe nenet 7, 8, 9 dhe 10 (ndryshimet e miratuara bashkëlidhur këtij vendimi).

3. Drejtoria Juridike dhe e Zgjidhjes së Mosmarrëveshjeve të njoftojë palët e interesit për vendimin e Bordit të ERE-s.

Ky vendim hyn në fuqi pas botimit në Fletoren Zyrtare.

Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.

Ky vendim botohet në Fletoren Zyrtare.

 KRYETAR

 Petrit Ahmeti

NDRYSHIMET E MIRATUARA NË RREGULLOREN PËR SIGURINË KIBERNETIKE TË INFRASTRUKTURAVE KRITIKE NË SEKTORIN E ENERGJISË ELEKTRIKE
	Titulli ndryshon dhe bëhet
	
	Rregullorja për sigurinë kibernetike të infrastrukturave kritike në sektorin e energjisë

	Ndryshon dhe bëhet
	Neni 1
	Enti Rregullator i Energjisë ka ndër objektivat e përcaktuara në nenin 18, të ligjit nr. 43/2015, “Për sektorin e energjisë elektrike”, të ndryshuar, promovimin dhe krijimin e një tregu të brendshëm konkurrues të sigurt dhe miqësor ndaj mjedisit për të gjithë klientët dhe furnizuesit, duke siguruar kushtet e duhura për funksionimin e sigurt dhe të qëndrueshëm të rrjeteve të energjisë elektrike, në bashkëpunim të ngushtë me Komunitetin e Energjisë dhe autoritetet rregullatore të vendeve të tjera.

ERE është, gjithashtu, autoriteti përgjegjës për rregullimin në sektorin e gazit natyror, bazuar në ligjin nr. 102/2015. Në përputhje me këtë ligj, objektivat e ERE-s në ushtrimin e funksioneve rregullatore janë: a) Promovimi i krijimit të një tregu të brendshëm konkurrues, të sigurt dhe miqësor ndaj mjedisit për të gjithë klientët dhe furnizuesit. Sigurimi i kushteve të duhura për funksionimin e sigurt dhe të qëndrueshëm të rrjeteve të gazit natyror, në bashkëpunim të ngushtë me Komunitetin e Energjisë dhe autoritetet rregullatore të vendeve të tjera.

Bazuar në sa më sipër, ERE konsideron sigurinë kibernetike në sektorin e energjisë elektrike si element themelor për ruajtjen e sigurisë dhe integritetit të sistemit elektroenergjetik Shqiptar.

	Ndryshojnë dhe bëhen
	Në nenet 2, 3, 5 (paragrafi 1, germa “b”), si dhe në nenet 6, 6/1, 7, 8, dhe 10

	Pas togfjalëshit “energji elektrike/sistem elektroenergjetik/energjetik” propozohet të shtohet fraza “dhe gazit natyror”.



	Ndryshojnë dhe bëhen
	Në nenet 4, 5 (paragrafi 1) (paragrafi 1, germa “a”), (paragrafi 2), 6 (paragrafi 1, germa “d”), 6/1 (paragrafi 4), 7
	Kudo në rregullore, referenca për ligjin nr. 2/2017, “Për sigurinë kibernetike” zëvendësohet me ligjin nr. 25/2024, “Për sigurinë kibernetike”.



	Ndryshojnë dhe bëhen
	Në nenet 5 (paragrafi 2, germa “a”), 6 (paragrafi 1, germat “a” dhe “b”), shtojca 1
	Kudo në rregullore, referenca AKCESK zëvendësohet me AKSK.

	Ndryshon dhe bëhet
	Neni 4, pika 6
	“Operator i infrastrukturës kritike të informacionit” – është një person juridik, publik ose privat, që administron infrastrukturën kritike të informacionit dhe operon në sektorin e energjisë elektrike “OST” sh.a., “OSHEE” sh.a., “KESH” sh.a., “Kurum International” sh.a. – sistemi SCADA, “Dragobia Energy” – sistemi SCADA, “Prell Energy” sh.p.k. – sistemi SCADA, “Power Elektrik Slabinje” – sistemi SCADA, “Seka Hydropower” – sistemi SCADA, “Devoll Hydropower” sh.a. – servera, switche, firewall – sistemi SCADA dhe “Trans Adriatic Pipeline” (TAP) – sistemi SCADA.



	Shtohet
	Neni 4, pika 6.1
	“Infrastrukturat e rëndësishme të informacionit” – janë persona juridikë, publikë ose privatë, që administrojnë infrastrukturën e rëndësishme të informacionit dhe operojnë në sektorin e energjisë elektrike. Këto përfshijnë: “Operatorin e Shpërndarjes së Energjisë Elektrike” (OSHEE) me Data Center Primary, Data Center Disaster Recovery, Data Center Business Continuity, rrjetin midis Data Center PR, DR dhe BC, si dhe rrjetin midis qendrës së të dhënave dhe pikave të komandimit; Termocentralin Vlorë sh.a. me sistemin DCS; dhe HEC “Vlushe” me sistemin SCADA.

	Ndryshon dhe bëhet
	Neni 4, pika 11
	“AKSK” – është Autoriteti Kombëtar për Sigurinë Kibernetike.


	Ndryshon dhe bëhet
	Neni 5, paragrafi 1
	Rregullorja për sigurinë kibernetike në infrastrukturat kritike dhe ato të rëndësishme në sektorin e energjisë elektrike dhe të gazit natyror është hartuar bazuar në nenin 18, të ligjit nr. 43/2015, “Për sektorin e energjisë elektrike”, të ndryshuar, në nenin 15, të ligjit nr. 102/2015, “Për sektorin e gazit natyror”, në ligjin nr. 25/2024, “Për sigurinë kibernetike” dhe vendimin e Këshillit të Ministrave nr. 553, datë 15.7.2020, “Për miratimin e listës së infrastrukturave kritike të informacionit dhe të listës së infrastrukturave të rëndësishme të informacionit”, të ndryshuar.

	Ndryshon dhe bëhet
	Neni 6
	Detyrimet e operatorëve të infrastrukturave kritike dhe të infrastrukturave të rëndësishme të informacionit

	Ndryshon dhe bëhet
	Neni 6/1
	Kudo në rregullore ku referohet operatorët e infrastrukturave kritike, termi propozohet të ndryshojë operatorët e infrastrukturave kritike dhe të infrastrukturave të rëndësishme të informacionit.

	Ndryshon dhe bëhet
	Neni 9
	Në rast se i licencuari nuk vepron në përputhje me planin e masave, ndaj tij zbatohen sanksione në përputhje me nenin 107, të ligjit 43/2015, “Për sektorin e energjisë elektrike”, nenit 106, të ligjit nr. 102/2015, “Për sektorin e gazit natyror”, si dhe “Rregulloren për procedurat e vendosjes dhe reduktimit të gjobave”, miratuar me vendimin e Bordit të ERE-s.

	Ndryshon dhe bëhet
	Neni 10
	Operatorët e infrastrukturave kritike në sektorin e energjisë elektrike dhe gazit natyror të pajisen me certifikimin me standardin e sigurisë ISO 27001, brenda 18 muajve nga hyrja në fuqi e kësaj rregulloreje.

	Shtohet
	Neni 10, paragrafi 2
	Operatorët e infrastrukturave kritike të informacionit, përfshirë “Kurum International” sh.a., “Dragobia Energy”, “Prell Energy” sh.p.k., “Power Elektrik Slabinje”, “Seka Hydropower”, “Devoll Hydropower” sh.a. dhe “Trans Adriatic Pipeline” (TAP), detyrohen të pajisen me certifikimin sipas standardit të sigurisë ISO 27001, brenda 18 muajve nga hyrja në fuqi e këtyre ndryshimeve të rregullores.

	Shtohet
	Neni 10, paragrafi 3
	Operatorët e infrastrukturave të rëndësishme të informacionit, përfshirë “Operatorin e Sistemit të Shpërndarjes së Energjisë Elektrike”, Termocentralin Vlorë sh.a. dhe HEC “Vlushe”, detyrohen të pajisen me certifikimin sipas standardit të sigurisë ISO 27001, brenda 18 muajve nga hyrja në fuqi e këtyre ndryshimeve të rregullores.


